**MESTSKÝ ÚRAD V ŽILINE**

Materiál na rokovanie pre

**Mestské zastupiteľstvo v Žiline**

Číslo materiálu: \_\_**\_\_\_/2021**

K bodu programu

 **Personálna zmena v spoločnosti Dopravný podnik mesta Žiliny s.r.o.**

Materiál obsahuje: Materiál prerokovaný:

* 1. Návrh na uznesenie nebol prerokovaný v
	2. Dôvodová správa komisiách
	3. Materiál

Predkladá:

**Mgr. Peter Fiabáne**

primátor

Zodpovedný za vypracovanie:

**JUDr. Jana Ochodničanová, LL.M.,**

vedúca odboru právneho, majetkového

a verejného obstarávania

Žilina, 27. apríl 2021

**NÁVRH NA UZNESENIE**

Uznesenie č.\_\_/2021

*Mestské zastupiteľstvo v Žiline*

1. schvaľuje

zástupcu mesta do štatutárneho orgánu spoločnosti Dopravný podnik mesta Žiliny s.r.o., Kvačalova 2, 011 40 Žilina, IČO: 36 007 099, a to nasledovne:

do funkcie konateľa spoločnosti Mgr. Petra Fiabáne namiesto doterajšieho konateľa spoločnosti Ing. Jána Barienčíka, PhD.

**dôvodová správa**

Tento materiál sa predkladá Mestskému zastupiteľstvu v Žiline v súlade s ustanovením § 11 ods. 4 písm. l) zákona č. 369/1990 Zb. o obecnom zriadení v znení neskorších predpisov, v zmysle ktorého je vymenovávanie a odvolávanie vedúcich (riaditeľov) rozpočtových a príspevkových organizácií a schvaľovanie zástupcov mesta do štatutárnych a kontrolných orgánov obchodných spoločností a iných právnických osôb s účasťou mesta vyhradené mestskému zastupiteľstvu.

Materiál je v súlade so Štatútom mesta Žilina a právnymi predpismi Slovenskej republiky.

Dopad materiálu na rozpočet mesta je neutrálny, nakoľko sa jedná o personálnu zmenu v štatutárnom orgáne spoločnosti Dopravný podnik mesta Žiliny s.r.o.

Materiál sa predkladá mimoriadne bez prerokovania v komisiách z dôvodu, že k odvolaniu súčasného konateľa došlo až po termíne konania komisií.

**MATERIÁL**

Rozhodovanie o personálnych zmenách v štatutárnych a kontrolných orgánoch obchodných spoločností a iných právnických osôb s účasťou mesta sa vykonáva v súlade s príslušnými ustanoveniami zákona č. 369/1990 Zb. o obecnom zriadení v znení neskorších predpisov a tiež v súlade so zakladateľskými listinami/spoločenskými zmluvami alebo stanovami právnických osôb s účasťou mesta.

Po schválení materiálu mestským zastupiteľstvom a prijatí uznesenia dôjde k  prijatiu rozhodnutia jediného spoločníka pri výkone pôsobnosti valného zhromaždenia spoločnosti o personálnej zmene v štatutárnom orgáne spoločnosti Dopravný podnik mesta Žiliny s.r.o. a následne k zabezpečeniu zápisu zmien v Obchodnom registri Okresného súdu Žilina.